(1915) 11c oom van der conynghinne / alsoot gheseyt es / Ende Marodocius ghync dit voort claghen de coninghinne zynre nichte / Ende badt haer dat zoet voort claghen wilde haren heere haren man / of anders alle hare maghen moesten sterven / De conynghinne seyde Ic en dar by den conync niet gaen / want ic ne was van hem niet ontboden binnen XXX daghen / Want die by hem comt sonder ontboden tsine / die verbuert sijn lijf / Of het ne ware / dat hem de conync dat verghave / ende nooptene met synre guldine roede / Marodoceus seyde het mach wel syn / dat dy God conynghinne ghemaect heeft / omme syn volc te verlossene / Ende doestu dat niet / een ander salt doen / ende danne sultu ende de dine gheplaecht zijn van Gode / Ende zoe seyde / zoe zout doen / Maer ic bidde dy / ende alle den jueden / dat sy drye daghen vasten voor my ende bidden voor mij / Ende also wast ghedaen / Ende ten hende van den drien daghen / zo ghync zoe toten conync daer hy sadt / Ende als de conync de conynghinne sach dat zoe quam sonder ghebot / hij sach zeer fellic en wreedelic up haer / Ende als zoe sijn felle zien sach / van vare viel zoe in onmachte / Ende hij dit ziende / bekende hare groote ontziennesse / fol .11d hem ontfaermdes / ende hy verghaft haer / ende nooptese metter guldine roede / de welke roede zoe custe / Ende de conync seyde / Bidt dat ghy wilt / ende het sal hu gheschien / zoe seyde heere / Ic bidde / dat ghij ende Amman morghen met mij comt eten / Ende danne zal ic hu bidden mine bede / De conync consenteerde dit / Ende als Amman wiste dat hij ghebeden was vander conyn - ghinne ende niement dan de conync / hij verhoovaerde hem / so zeere hier up / dat hy ghync thuus ende hy ghyncs hem beroumen sine / vrienden ende maghen / Ende hij thuuswaert / gaende / hy sach noch Marodoceus / die hem ne gheene eer ne boot / als boven twelke hi claechde sinen maghen / Ende die rieden hem dat hij soude doen maken eene ghalghe hooghe L cupidus / ende dat hij riede den conync datmen daer an hanghen soude Marodoceus / Ende omme dat te doene / Amman dede de ghalghe maken / Ende 1 noch mochte ontbr .2 ende omdat hem die tijt te min verdrieten soude 7 hadde sy seyden gheene 17 neen bij ontbr .